1970માં એક વાર હું મુંબઇ ગયો. ત્યાં ત્રણે ભાઇઓ અને માતા જીતુબા વૉર્ડન રોડ (હવે ભૂલાભાઇ દેસાઇ રોડ) ઉપર આવેલા ગીતાભવનના ફ્લેટસમાં પાંચમા માળે જ રહેતા હતા, જ્યાં એકાદ માળ ઉપર કે નીચે કલાકાર દિનેશ હિંગુ રહેતા હતા. નિર્મળના આગ્રહથી મારો ઉતારો પણ ત્યાં જ રહ્યો. ઘરમાં પગ મુકતાંની સાથે મારો પ્રશ્ન એ હતો કે ‘તારી શી પ્રગતિ છે, આજકાલ ?’ તો જવાબમાં એ બોલ્યો : “આજે મનહરભાઈના ગુજરાતી ફિલ્મ ‘જિગર અને અમી’ના એક ગીતનું રેકોર્ડીંગ છે. ચાલો મારી સાથે.”